ইন্দু কি জাওয়ানি
ইন্দু কি জাওয়ানি (ইংরেজি: Indoo's youth, অনু. ইন্দু'র যৌবন) হলো ২০২০ সালের একটি ভারতীয় হিন্দি ভাষার কামিং-অব-এজ কমেডি চলচ্চিত্র, যা অভিষিক্ত আবির সেনগুপ্ত দ্বারা পরিচালিত এবং টি-সিরিজ, এম্মে এন্টারটেইনমেন্ট ও ইলেকট্রিক অ্যাপলস দ্বারা প্রযোজিত। এএ ফিল্মস কর্তৃক পরিবেশিত চলচ্চিত্রটিতে গাজিয়াবাদের একজন মেয়ের চরিত্রে কিয়ারা আদভানি অভিনয় করেন, যিনি অনলাইন ডেটিং অ্যাপগুলিতে প্রেমের সন্ধান করেন। চলচ্চিত্রটির প্রধান আলোকচিত্র ২০১৯ সালের অক্টোবরে শুরু হয়েছিল। প্রাথমিকভাবে চলচ্চিত্রটি ২০২০ সালের জুনে মুক্তি দেওয়ার সিদ্ধান্ত ছিল। কিন্তু কোভিড-১৯ মহামারীর কারণে মুক্তি স্থগিত রাখা হয়েছিল। অবশেষে ২০২০ সালের ১১ ডিসেম্বর চলচ্চিত্রটি প্রেক্ষাগৃহে মুক্তি পায়।